hotchpotch/miracl-hf-unified huggingface dataset:
মাইকেল বেভান
মাইকেল গাইল বেভান (; জন্ম: ৮ মে, ১৯৭০) বেলকোনেন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। বামহাতি ব্যাটসম্যান মাইকেল বেভান স্লো লেফট আর্ম চায়নাম্যান বোলার হিসেবেও অস্ট্রেলিয়া ক্রিকেট দলে ১৯৯৪ থেকে ১৯৯৮ সাল পর্যন্ত টেস্ট খেলতেন। ১৯৮৯ সালে এআইএস অস্ট্রেলিয়ান ক্রিকেট একাডেমি’র বৃত্তিধারী ছিলেন তিনি।
সমগ্র ঘরোয়া ক্রিকেটের অধিকাংশ সময় নিউ সাউথ ওয়েলস ব্লুজ দলে কাটিয়েছেন। পরবর্তীতে ২০০৪-০৫ মৌসুমে তাসমানিয়ান টাইগার্স দলে স্থানান্তরিত হন ও জানুয়ারি, ২০০৭ সালে অবসর গ্রহণের পূর্ব পর্যন্ত সফলভাবে কাটান। এছাড়াও তিনি সাউথ অস্ট্রেলিয়া দলে খেলেছেন। ইংল্যান্ডের কাউন্টি ক্রিকেটে ইয়র্কশায়ার, লিচেস্টারশায়ার ও সাসেক্সে ক্লাবে খেলেন। বেভানের প্রথম বড়দের ক্লাব ছিল ক্যানবেরার ওয়েস্টন ক্রিক ক্রিকেট ক্লাব।
১৯৯৪ সালের অস্ট্রেলিয়ার পক্ষে একদিনের আন্তর্জাতিকে বেভানের অভিষেক ঘটে। শারজায় অনুষ্ঠিত অস্ট্রাল-এশিয়া কাপে খেলার পর থেকে ১৯৯৫-৯৬ মৌসুমে দলের নিয়মিত সদস্যে পরিণত হন। ৩০ বা ততোধিক ওডিআইয়ে ৫০-এর অধিক ব্যাটিং গড়ের অধিকারী চারজন খেলোয়াড়ের একজন তিনি। বেভানের সেরা ক্রীড়াশৈলী চার নম্বরে ছিল। মাইকেল হাসি’র সাথে ৩০ বা ততোধিক ইনিংস খেলা ব্যাটিং গড় কখনো ৪০-এর নিচে নামেনি। এর প্রধান কারণ ছিল তারা উভয়েই বেশকিছুসংখ্যক খেলায় অপরাজিত ছিলেন।
অস্ট্রেলিয়া ক্রিকেট দলের পক্ষে ২৩২টি একদিনের আন্তর্জাতিকে অংশগ্রহণ করেছেন। এছাড়াও তিনি ১৯৯৯ ও ২০০৩ সালের বিশ্বকাপ জয়ী দলের অন্যতম সদস্য ছিলেন। "ফিনিশার" বা সমাপণকারী হিসেবে অস্ট্রেলিয়া দলে পরিচিত ছিলেন। নীচেরসারির ব্যাটসম্যানদেরকে সাথে নিয়ে প্রায়শঃই তিনি জয়ে নেতৃত্ব দিতেন। ১৯৯৬ সালে নববর্ষের দিনে সিডনি ক্রিকেট গ্রাউন্ডে অনুষ্ঠিত খেলায় ওয়েস্ট ইন্ডিজের বিপক্ষে স্মরণীয় খেলা উপহার দেন। একপর্যায়ে দলীয় সংগ্রহ ৬/৩৮ থাকার পর তার অপরাজিত ৭৮* রানের কল্যাণে অস্ট্রেলিয়া দল ১৭৩ রানের লক্ষ্যে পৌঁছায় ইনিংসের শেষ বলে।
অবসরগ্রহণকারী খেলোয়াড়দের মধ্যে ৫৩.৫৮ রান গড়ে একদিনের আন্তর্জাতিকে বিশ্বরেকর্ড ধারণ করেছিলেন। লিস্ট এ ক্রিকেটে বেভানের গড় ৫৭-এর ওপর যা এ স্তরের ক্রিকেটে ১০,০০০ রান সংগ্রহকারী খেলোয়াড়দের মধ্যে সর্বোচ্চ। ৪৬.৯৩ গড় নিয়ে স্বদেশী ডিন জোন্স তার পরেই অবস্থান করছেন।
আঘাতজনিত কারণে ১৭ জানুয়ারি, ২০০৭ তারিখে মাইকেল বেভান সকল স্তরের ক্রিকেট খেলা থেকে আনুষ্ঠানিকভাবে তার অবসরের ঘোষণা দেন। তিনি বলেন, এটি এমন একটি সময় যখন আঘাত ও ব্যথা আমার চিন্তাধারাকে ভিন্নদিকে প্রবাহিত করছে। খেলার সময় যা আমাকে মনে করিয়ে দেয় যে আমি আঘাতপ্রাপ্ত ও পরিষ্কার হয়ে গেছে এখন সময় হয়েছে চলে যাবার।
শ্রীলঙ্কান পূর্ব-পুরুষদের রক্ত বইছে তার শরীরে। ১৯৯৪ সালে "ট্রেসি" নাম্নী এক ইংরেজ রমণীর পাণিগ্রহণ করেন বেভান। ট্রেসি বেভান বর্তমানে ম্যাকগ্রা ফাউন্ডেশনে কাজ করছেন।
হে উৎসব ঢাকা
হে উৎসব ঢাকা বাংলাদেশের রাজধানী ঢাকায় অনুষ্ঠিত একটি সাহিত্য উৎসব। এটি যুক্তরাজ্যের হে ফেস্টিভাল অফ লিটারেচার অ্যান্ড আর্টসের পৃষ্ঠপোষক কর্তৃক আয়োজিত হয়ে থাকে। হে ঢাকা ২০১১ সালে পিটার ফ্লোরেন্স এবং তাহমিমা আনাম কর্তৃক ঢাকায় প্রতিষ্ঠিত হয়েছিল এবং এরপর থেকে প্রতি বছর এই উৎসবের আয়োজন হয়ে আসছে।
প্রতি বছর এই উৎসব ঢাকা জেলার রমনা এলাকায় বাংলা একাডেমির ঐতিহাসিক স্থানে অনুষ্ঠিত হয়।
২০১১ সালে ঢাকার ব্রিটিশ কাউন্সিল প্রাঙ্গণে পরীক্ষামূলকভাবে মাত্র এক দিনের জন্যে শুরু হয়েছিল হে উৎসব। লোকসমাগমের কারণে পরের বছর ২০১২ সালে থেকে এটি নিয়মিতভাবে বাংলা একাডেমির প্রাঙ্গণে আয়োজিত হয়ে আসছে।
ফুজিকো ফুজিও
ফুজিকো ফুজিও ছিলেন মাঙ্গার দুই জন লেখক। তাদের আসল নাম হিরোশি ফুজিমোতো (১৯৩৩-১৯৯৬) এবং মোতো আবিকো (১৯৩৪ থেকে বর্তমান)। তারা ১৯৫১ সালে চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়।
বাণীকান্ত কাকতি
বাণীকান্ত কাকতি () অসমীয়া সাহিত্য ও সংস্কৃতির একজন একনিষ্ঠ সেবক। অসমীয়া সাহিত্য জগতে তাঁর অবদান যথেষ্ট । 
বাণীকান্ত কাকতির পিতামহ পরমানন্দ কাকতি বাটিকুরিহা নিম্ন প্রাথমিক বিদ্যালয়ের শিক্ষক ছিলেন। পরামনন্দ কাকতি রাধা পণ্ডিত নামেই সর্বাধিক পরিচিত। উপযুক্ত বয়সে বাণীকান্তকে কাকতী পিতামহের বিদ্যালয়ে নামভর্তি করানো হয় ও মনযোগ সহকারে অধ্যয়ন করে বাণীকান্ত কাকতি প্রাথমিক বিদ্যালয়ের শিক্ষা সমাপ্ত করেন। ১৯০৫ সনে তিনি বরপেটা উচ্চবিদ্যালয়ে নামভর্তি করেন। সেই সময়ে বরপেটা হাইস্কুলের প্রধান শিক্ষক ছিলেন কালীমোহন গুপ্ত। বাণীকান্ত প্রবেশিকা পরীক্ষায় উত্তীর্ণ হওয়ার পর ১৯১১ সনে অসমের একমাত্র উচ্চ শিক্ষার প্রতিষ্ঠান কটন কলেজে নামভর্তি করেন।৷
১৯১৮ সনে অধ্যাপক রুপে কটন কলেজে যোগদান করেন। ১৯৪৭ তাঁকে কলেজের অধ্যক্ষ পদে পদোন্নতি করা হয়। ১৯৪৯ সনের জানুয়ারি মাস পর্যন্ত তিনি কলেজের অধ্যক্ষ রুপে কার্যনির্বাহ করে অবসর গ্রহণ করেন। সেই বছরে তিনি গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও মৃত্যু পর্যন্ত এই পদে অধিষ্ঠিত থাকেন। 
১৯১৬ সনে বাণীকান্ত কাকতি বরপেটার উমাকান্ত দাসের কন্যা কনকলতাকে বিবাহ করেন। তাঁদের তিনটি পুত্র ও কন্যা সন্তানের জন্ম হয়।
জেমস সাদারল্যান্ড (ক্রিকেট প্রশাসক)
জেমস আলেকজান্ডার সাদারল্যান্ড (জন্ম: ১৪ জুলাই, ১৯৬৫) ইস্ট মেলবোর্নে জন্মগ্রহণকারী সাবেক অস্ট্রেলীয় প্রথম-শ্রেণীর ক্রিকেটার। বর্তমানে তিনি ক্রিকেট প্রশাসকের দায়িত্ব পালন করছেন। ক্রিকেট অস্ট্রেলিয়ার বর্তমান প্রধান নির্বাহী কর্মকর্তা (সিইও) জেমস সাদারল্যান্ড ঘরোয়া শেফিল্ড শিল্ডে ভিক্টোরিয়া দলের প্রতিনিধিত্ব করেছেন।
ডানহাতি ফাস্ট-মিডিয়াম বোলার সাদারল্যান্ড প্রথম-শ্রেণীর ক্রিকেটে সেন্ট কিল্ডা ক্রিকেট গ্রাউন্ডে কুইন্সল্যান্ডের বিপক্ষে অভিষিক্ত হন। ঐ খেলায় প্রতিপক্ষের স্কট মুলারেরও অভিষেক ঘটেছিল। কার্ল র‌্যাকেম্যানকে আউট করার মাধ্যমে তিনি তাঁর প্রথম উইকেট পান। দ্বিতীয় ইনিংসে তিনি আরও দু’টি উইকেট পান। তারমধ্যে স্টুয়ার্ট লয়ের উইকেট অন্যতম। পরের সপ্তাহে শেফিল্ড শিল্ডের ফাইনালে ভিক্টোরিয়া দল নিউ সাউথ ওয়েলসকে পরাভূত করলেও তিনি পল জ্যাকসনের কাছে স্থানচ্যুত হন ও দ্বাদশ ব্যক্তির আসন পান।
সাদারল্যান্ডের ক্রিকেট জীবনের সমাপ্তি ঘটলে তিনি কার্লটন ফুটবল ক্লাবের আর্থিক ব্যবস্থাপক হিসেবে দায়িত্ব লাভ করেন। ১৯৯৮-৯৯ মৌসুমে ভিক্টোরিয়া দলের সহকারী কোচের দায়িত্ব পান। এরফলে তিনি তৃতীয় স্তরের কোচের মর্যাদা পান। এছাড়াও তিনি মেলবোর্ন ইউনিভার্সিটি ক্রিকেট ক্লাবেরও কোচ ছিলেন। এ দলের পক্ষেই তিনি প্রথম-গেডের ক্রিকেট খেলেছিলেন। পরবর্তীতে তিনি ক্লাবের আজীবন সদস্য মনোনীত হন।
১৯৯৮ সালে অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার সাধারণ ব্যবস্থাপক হিসেবে যোগ দেন। এর তিন বছর পর প্রধান নির্বাহী হিসেবে ম্যালকম স্পিডের স্থলাভিষিক্ত হন সাদারল্যান্ড।
বনশ্রী (অভিনেত্রী)
সাহিনা সিকদার বনশ্রী (জন্ম: আগষ্ট ২৩, ১৯৪৪) একজন বাংলাদেশী চলচিত্র অভিনেত্রী। তিনি ঢালিউডের অনেক চলচ্চিত্রে অভিনয় করেছেন। এবিসি রেডিওর জনপ্রিয় অনুষ্ঠান "জীবনের গল্প"-এর মাধ্যমে বনশ্রীর কথা নতুন করে সংবাদ মাধ্যমে ফিরে আসে।
সাত বছর বয়সে তিনি শিবচর থেকে ঢাকায় চলে আসেন।সে সময় তার বাবা ঠিকাদারির কাজ করতেন। তার দুই বোন এবং এক ভাই রয়েছে। ছেলেবেলা থেকেই বনশ্রী সংস্কৃতি চর্চার প্রতি আকৃষ্ট ছিলেন ফলে একসময় উদীচী গণসাংস্কৃতিক সংগঠনের সাথেও যুক্ত হন। তিন ভালো গান করতেন। এরপর অভিনয় শেখার জন্য যোগ দেন "সুবচন নাট্য সংসদে"। বিটিভির "স্পন্দন" অনুষ্ঠানে নিয়মিত আবৃত্তি করেছেন। এছাড়াও প্রায় দশটির মতো বিজ্ঞাপনচিত্রের মডেল হিসেবে কাজ করেছেন তিনি। "সোহরাব-রুস্তম" চলচ্চিত্রে ইলিয়াস কাঞ্চনের বিপরীতে অভিনয়ের মাধ্যমে বাংলা চলচ্চিত্রে তার অভিষেক ঘচে। এরপর "নেশা", "মহাভূমিকম্প", "প্রেম বিসর্জন", "ভাগ্যের পরিহাস" ইত্যাদী চলচ্চিত্রে একনাগাড়ে অভিনয় করেন। চলচ্চিত্র ছেড়ে দেয়ার পর আার্তিক অনটনের কারণে বর্তমানে তিনি ঢাকার শাহবাগের ফুল মার্কেটে ফুলের ব্যবসা করেন।বর্তমানে বনশ্রীর আর্থিক অবস্থার অবনতি ঘটায় প্রধানমন্ত্রী শেখ হাসিনা তাকে বিশ লক্ষ টাকার অর্থিক সহায়তা প্রদান করেন।
লতা-পারুল
লতা-পারুল বা নীল-পারুল বা রসুন্ধি বা পারুল লতা (), (বৈজ্ঞানিক নাম: "Mansoa alliacea"), একটি বিগনোনিসি পরিবারের লতা জাতীয় উদ্ভিদ। এটি উত্তর দক্ষিণ আমেরিকার স্থানীয় প্রজাতি এবং মধ্য আমেরিকা ও ব্রাজিলে বিস্তার লাভ করেছে। অনেকগুলো বড় বড় থোকায় এদের হালকা-বেগুনী বর্ণের ফুল ফোটে। এদের পাতায় রসুনের গন্ধ থাকায় এদেরকে রসুন্ধি নামেও ডাকা হয়। কলমে চাষ করা যায়। শিকড় থেকেও চারা গজায়। বহু কবিতায় এই ফুলের নাম এসেছে।
লতা-পারুল বিদেশে, বিশেষত উপযোগী জলবায়ুর দেশ (উদাহরণস্বরূপ) পুয়ের্তো রিকো, দক্ষিণ আফ্রিকা এবং ভারতে রপ্তানি করা হয়েছে। এটি ওয়েস্ট ইন্ডিজে চাষ করা হয়।
২৪ পরগণা
২৪ পরগনা জেলা ভারতের পশ্চিম বঙ্গ রাজ্যের সাবেক একটি জেলা। ১৯৮৬ সালের ১ মার্চ ২৪ পরগনা জেলা ভেঙে দুটি নতুন বিভাগের সৃষ্টি হয়। উত্তর ২৪ পরগণা জেলা এবং দক্ষিণ ২৪ পরগণা জেলা
১৭৫৭ সালে বাংলার নবাব মীরজাফর কলকাতার দক্ষিণে কুলপি পর্যন্ত অঞ্চলে ইস্ট ইন্ডিয়া কোম্পানিকে ২৪ টি জংলীমহল বা পরগনার জমিদারি সত্ত্ব ভোগ করার অধিকার দেন। এরপর থেকে এই অঞ্চলকে একত্রে চব্বিশ পরগণা নামে ডাকা হতো। 
এই ২৪টি পরগনা হল-
উত্তর চব্বিশ পরগণা জেলা ভারত এর পূর্ব দিকে পশ্চিমবঙ্গ রাজ্যের কলকাতা শহরের উত্তরপূর্ব দিকের একটি জেলা। জেলাটি কলকাতা থেকে প্রায় ৩০ কিমি দুরে অবস্থিত। এই জেলার প্রশাসনিক ভবন ও সদর দপ্তর বারাসাত শহরে অবস্থিত। বারাসত, বারাকপুর, বসিরহাট ও বিধাননগর (সল্টলেক) উত্তর ২৪ পরগণা জেলার প্রধান শহর।
সাবেক চব্বিশ পরগণা জেলার বাকি অংশ নিয়ে এই দক্ষিণ চব্বিশ পরগণা জেলা গঠন করা হয়েছে। দক্ষিণ ২৪টি পরগনা জেলার নদীগুলির মধ্যে হুগলি,বিদ্যাধরী,পিয়ালী, মাতলা, ইছামতি ও যমুনা প্রধান। হুগলি নদী জেলার পশ্চিম সীমানা ঘেঁষে প্রবাহিত। বাকি নদীগুলি গঙ্গা ও পদ্মার শাখা নদী। আলিপুর, বেহালা, ঠাকুরপুকুর, মেটিয়াবুরুজ, মহেশতলা, বারুইপুর,ডায়মন্ডহারবার প্রভৃতি এলাকা এই অঞ্চলে অবস্থিত।
মাইকেল কাসপ্রোভিচ
মাইকেল স্কট কাসপ্রোভিচ (; জন্ম: ১০ ফেব্রুয়ারি, ১৯৭২) কুইন্সল্যান্ডের ব্রিসবেনে জন্মগ্রহণকারী সাবেক অস্ট্রেলীয় টেস্ট ক্রিকেটার। অস্ট্রেলিয়া ক্রিকেট দলে তিনি মূলতঃ ডানহাতি ফাস্ট বোলার ছিলেন। এছাড়াও কার্যকরী আউটফিল্ডার ও নীচেরসারির ব্যাটসম্যান মাইকেল কাসপ্রোভিচ খেলোয়াড়ী জীবনে বেশ সফলভাবে কাটিয়েছেন। ঘরোয়া ক্রিকেটে কুইন্সল্যান্ড দলে খেলেছেন। পাশাপাশি ইংরেজ কাউন্টি ক্রিকেটেও সফল ছিলেন তিনি।
১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।
২০০৫ মৌসুমে ইংল্যান্ডের কাছে অ্যাশেজ হাতছাড়া করে অস্ট্রেলিয়া দল। এরফলে তিনি দল থেকে বাদ পড়েন ও ক্রিকেট অস্ট্রেলিয়া কর্তৃপক্ষ তার সাথে নতুন করে চুক্তিবদ্ধ হয়নি। এরপরও তিনি ২০০৫-০৬ ঘরোয়া মৌসুমে কুইন্সল্যান্ডের পক্ষে ধারাবাহিকতা অক্ষুণ্ন রেখে ৪৪ উইকেট দখল করেন। এরফলে দশমবারের মতো জাতীয় দলে পুণরায় অন্তর্ভুক্ত হন গ্লেন ম্যাকগ্রা’র স্থলাভিষিক্ত হয়ে ও ব্রেট লি’র নতুন বোলিং অংশীদার হন।
ইন্ডিয়ান ক্রিকেট লীগে মুম্বই চ্যাম্পসের প্রতিনিধিত্ব করেন। ১ মে, ২০০৭ তারিখে অস্ট্রেলিয়া ক্রিকেট বোর্ড চুক্তিবদ্ধ খেলোয়াড়দের তালিকা প্রকাশ করে যাতে তার নাম ছিল না। ৮ ফেব্রুয়ারি, ২০০৮ তারিখে সকল স্তরের ক্রিকেট থেকে অবসর নেন কাসপ্রোভিচ যা ১৬ ফেব্রুয়ারি থেকে কার্যকরী হয়।
ডোরেমন: নিউ নোবিতা'স গ্রেট ডেমন—পেকো অ্যান্ড দ্য এক্সপ্লোরেশন পার্টি অফ ফাইভ
ডোরেমন: নিউ নোবিতা'স গ্রেট ডেমন—পেকো অ্যান্ড দ্য এক্সপ্লোরেশন পার্টি অফ ফাইভ ২০১৪ সালের জাপানি অ্যানিমে চলচ্চিত্র। এটি ১৯৮২ সালের "" চলচ্চিত্রের পুননির্মান। নবিতা বাজারে যাবার সময় এক কুকুর ছানা দেখতে পায়। সে খুব অসুস্থথ এবং দূর্বল। নবিতা তাকে ঠিক করে। অন্যদিকে জিয়ান ও সুনিও এক এডভেনচারে যাবার জন্য অস্থির হয়। ডোরেমন তার এক গ্যাজেট এর সাহায্যে জায়গা নির্বাচন করে। এক জায়গা খুজে পায় এবং এক মূর্তি পায়। তারা যাত্রা করে। একদিনে নানা বিপদে জিয়ান রেগে যাত্রা শেষ করতে চায়। কিন্তু সেই মূর্তি স্বপ্নে দেখা দেয়। ফলে আবার যাত্রা শুরু হয়। জিযান,সুনিও,সুজুকা,নবিতা, ডোরেমন ও নবিতার কুকুর ছানা পেকো। সবাই জানতে পারে,পেকো বাওয়াঙ্কোর রাজপুত্র। মন্ত্রী দাবুরান্দা অন্যায়ভাবে পেকোর বাবাকে হত্যা করে এবং রাজ্য দখল করে। কিন্তু ডোরেমন বর্তমান এবং ভবিষ্যৎ থেকে মোট ১০জন মিলে মূর্তিকে জিবিত করে এবং সবাই মিলে রাজ্য জয় করে।
মহসিন কামাল
মহসিন কামাল (জন্ম: ১৬ জুন, ১৯৬৩) পাঞ্জাবের ফয়সালাবাদে জন্মগ্রহণকারী পাকিস্তানের সাবেক ক্রিকেটার। ১৯৮৪ থেকে ১৯৯৪ সময়কালে পাকিস্তান ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেন। ক্রিকেট জীবন থেকে অবসর নেয়ার পর ২০০২ সালে বাংলাদেশ ক্রিকেট দলে কোচের দায়িত্ব পালন করেন।
পাকিস্তানের জাতীয় প্রতীক
পাকিস্তানের জাতীয় প্রতীক ইসলামী প্রজাতন্ত্রী পাকিস্তানের আদর্শিক ও অর্থনৈতিক ভিত্তি, সাংস্কৃতিক ঐতিহ্য এবং তার পথনির্দেশক নীতি প্রদর্শন করে। এটি ১৯৫৪ সালে গৃহীত হয়। প্রতীকটিতে চারটি উপাদান রয়েছে। এগুলো হলো উপরে তারা ও বাঁকানো চাঁদ, মাঝে ঢাল যা একটি জয়মাল্য দ্বারা বেস্টিত এবং এবং নীচে একটি স্করল।
ক্রেস্ট ও প্রতীকের সবুজ রঙ ইসলামের সনাতন চিহ্ন। কেন্দ্রে চারভাগে বিভক্ত ঢালে দেখানো হয়েছে তুলা,গম,চা এবং পাট যা স্বাধীনতার সময় পাকিস্তানের প্রধান ফসল ছিলো; এটি কৃষিভিত্তিক অর্থনীতিকে ফুটিয়ে তোলে। ঢালের পার্শ্ববর্তী পুস্পশোভিত জয়মাল্য প্রথাগত মুঘল শিল্পে ব্যবহৃত পুষ্পশোভিত নকশার প্রতিনিধিত্ব করে এবং পাকিস্তানের সাংস্কৃতিক ঐতিহ্য উপর জোর দেয়। পুস্পশোভিত জয়মাল্যটি হলো Jasminum officinale যা পাকিস্তানের জাতীয় ফুল। ঢালের নিচের স্ক্রলে রয়েছে পাকিস্তান রাষ্ট্রের জনক মুহাম্মদ আলী জিন্নাহর একটি উর্দু নীতিবাক্য। () "Īmān, Ittiḥād, Naẓm" অর্থ হলো "বিশ্বাস, ঐক্য, শৃঙ্খলা"। এটিকে পাকিস্তান রাষ্ট্রের পথনির্দেশক নীতি হিসেবে তুলে ধরা হয়েছে।
সাইকস-পিকট চুক্তি
সাইকস-পিকট চুক্তি, সরকারিভাবে যা এশিয়া মাইনর চুক্তি বলে পরিচিত, ছিল যুক্তরাজ্য ও ফ্রান্সের মধ্যকার একটি গোপন চুক্তি। এতে রাশিয়ারও সম্মতি ছিল। প্রথম বিশ্বযুদ্ধে উসমানীয় সাম্রাজ্যের পরাজয়ের পর মধ্যপ্রাচ্যের নিয়ন্ত্রণ নিয়ে ত্রিপক্ষীয় আতাতের উদ্দেশ্য এতে বিবৃত হয়। ১৯১৫ সালের নভেম্বর থেকে ১৯১৬ সালের মার্চের মধ্যে এই চুক্তির আলোচনা চলে। ১৯১৬ সালের ১৬ মে এটির উপসংহারে পৌছায়।
এই চুক্তির আওতায় আরব উপদ্বীপের বাইরে উসমানীয় সাম্রাজ্যের আরব প্রদেশগুলো ভবিষ্যত ব্রিটিশ ও ফরাসি নিয়ন্ত্রণ বা প্রভাবাধীন অঞ্চলে বিভক্ত হয়। ফরাসি পক্ষে কূটনৈতিক ফ্রাঙ্কোস জর্জ পিকট ও ব্রিটিশ পক্ষে স্যার মার্ক সাইকস এতে সমঝোতা করেন। সাইকস পিকট চুক্তিতে রাশিরার জারপন্থি সরকার কম গুরুত্বপূর্ণ পক্ষ হিসেবে ছিল। পরবর্তীতে ১৯১৭ সালের অক্টোবরে রুশ বিপ্লবের পর বলশেভিকরা চুক্তিটি প্রকাশ করে। ফলে ব্রিটিশরা বিব্রত হয়। অন্যদিকে আরবরা আতঙ্কিত হয়ে পড়ে এবং প্রকাশিত হওয়ায় তুর্কিরা আনন্দিত হয়।
ব্রিটেনকে জর্ডান নদী ও সমুদ্রের মধ্যবর্তী অঞ্চল, জর্ডান, দক্ষিণ ইরাক এবং হাইফা ও এক্রের বন্দরসহ ক্ষুদ্র এলাকা বরাদ্দ দেয়া হয় যাতে ভূমধ্যসাগরে নিয়ন্ত্রণ করা যায়। ফ্রান্সকে দক্ষিণপূর্ব তুরস্ক, উত্তর ইরাক, সিরিয়া ও লেবানন বরাদ্দ দেয়া হয়। রাশিয়া ইস্তানবুল, তুরস্কের প্রণালী ও উসমানীয় আর্মেনীয় ভিলায়েত পাওয়ার কথা ছিল। এসকল এলাকার ভেতরের বিষয়বস্তুর বিষয়ে পক্ষগুলোর স্বাধীনতা ছিল। আন্তর্জাতিক প্রশাসন নির্ধারণের জন্য আরো আলোচনা আশা করা হচ্ছিল।
র‌্যাভেনিয়া
র‌্যাভেনিয়া হচ্ছে সপুষ্পক উদ্ভিদের লেবু পরিবার, রুটেসির একটি গণের নাম।
এই গণের প্রজাতিসমূহ হচ্ছে:
র‌্যাভেনিয়া স্পেক্টাবিলিস
র‌্যাভেনিয়া স্পেক্টাবিলিস হচ্ছে সপুষ্পক উদ্ভিদের লেবু পরিবার, রুটেসির একটি প্রজাতির নাম। এর ফুলের পাপড়ি ৫টি, পাপড়িগুলোর মধ্যে ৪টি পাপড়ি নিচের দিকে এবং একটি উপরের দিকে থাকে। পাপড়িগুলো অন্যান্য সাধারণ ফুলের চেয়ে কিছুটা শক্ত।
ডোরেমন: নোবিতা'স স্পেস হিরো রেকর্ড অব স্পেস হিরোজ
ডোরেমন:নোবিতা'স স্পেস হিরো রেকর্ড অফ স্পেস হিরোস্ হল আসন্নবর্তী চলচ্চিত্র এবং এটা ডোরেমনের ৩৬ তম চলচ্চিত্র।
আদনান আকমল
আদনান আকমল (), জন্মঃ ১৩ মার্চ ১৯৮৫, একজন পাকিস্তানী ক্রিকেটার। তিনি মূলত একজন উইকেট রক্ষক হিসেবে পাকিস্তান জাতীয় দলে প্রতিনিধিত্ব করার পাশাপাশি ডানহাতি মিডল অর্ডার ব্যাটসম্যান হিসেবে অবদান রেখে থাকেন। বর্তমানে তিনি জারাই তারাকিয়াত ব্যাংক ক্রিকেট দলের হয়ে খেলছেন। তার অপর দুই ভাই যথাক্রমে কামরান আকমল এবং উমর আকমল জাতীয় দলে প্রতিনিধিত্ব করে থাকেন। আদনান আকমল ২০১০ সালের ১২ নভেম্বর দক্ষিণ আফ্রিকা বিরুদ্ধে খেলার মাধ্যমে টেস্ট ক্রিকেটে আত্মপ্রকাশ করেন।
আদনান আকমল পাকিস্তান জাতীয় টেস্ট দলে জুলকারনাইন হায়দার এর পরিবর্তে স্থলাভিষিক্ত হন। উক্ত টেস্ট সিরিজে তিনি নিউজিল্যান্ড এর বিরুদ্ধে অনসাধারণ নৈপুণ্য প্রদর্শন করেন এবং ভবিষ্যতে জাতীয় দলের জন্য নিয়মিত খেলোয়াড় হিসেবে পরিনত হন। বর্তমানে তিনি পাকিস্তান জাতীয় ক্রিকেট দলের উইকেট-রক্ষক এর দায়িত্ব পালন করছেন।
ডিপজল
মনোয়ার হোসেন ডিপজল (জন্ম: ১৫ জুন, ১৯৫৮), বাংলাদেশী অভিনেতা, প্রযোজক, লেখক, রাজনীতিবিদ এবং ব্যবসায়ী। তিনি ১৫ জুন, ১৯৫৮ সালে ঢাকার মিরপুরের বাগবারিতে জন্মগ্রহণ করেন। চলচ্চিত্র পরিচালক মনতাজুর রহমান আকবরের হাত ধরে চলচ্চিত্রে আগমন ঘটে তার। তিনি ফাহিম শুটিং স্পট, এশিয়া সিনেমা হল, পর্বত সিনেমা হল, জোবেদা ফিল্মস, পর্বত পিকচার্স-২, ডিপজল ফুড ইন্ডাস্ট্রিজের স্বত্বাধিকারী। তিনি বাংলাদেশের চলচ্চিত্রে সক্রিয়। প্রথমে খল চরিত্রে অভিনয় করলেও চাচ্চু চলচ্চিত্রের মাধ্যমে তিনি ভালো চরিত্রে অভিনয় শুরু করেন। ডিপজল বাংলাদেশ জাতিয়তাবাদী দলের হয়ে স্থানিয় ঢাকা ৯ নম্বর ওয়ার্ড এর কমিশনার নির্বাচিত হন ১৯৯৪ সালে। তার বড় ভাই শাজাদাত হোসেন বাদশা তার নামে (ডিপজল পরিবহন) বাস সার্ভিস চালু করেন।
ডিপজল ১৯৮৯ সালে "টাকার পাহাড়" চলচ্চিত্রের মাধ্যমে চলচ্চিত্রে আসেন। ডিপজলের বড় ভাই শাহাদাত হোসেন বাদশা যিনি বাদশা ভাই নামে পরিচিত তিনি সান পিকচার্স এর ব্যানারে চলচ্চিত্রটি প্রযোজনা করেন। পরিচালনা করেন মনতাজুর রহমান আকবর। আকবরেরও এটি পরিচালিতো প্রথম ছবি। কিন্তু ছবিটি মুক্তি পায় ১৯৯৩ সালে।
তুষার ইমরান
শেখ তুষার ইমরান (জন্ম: ১০ ডিসেম্বর, ১৯৮৩) খুলনা বিভাগের যশোরে জন্মগ্রহণকারী বাংলাদেশী ক্রিকেটার। বাংলাদেশ ক্রিকেট দলের পক্ষে ৪ টেস্ট ও ৩৭টি একদিনের আন্তর্জাতিকে অংশ নিয়েছেন। দলে তিনি মূলতৎ মাঝারি সারির ডানহাতি ব্যাটসম্যান হিসেবে আক্রমণাত্মক ভঙ্গীমায় খেলতেন।
২০০০-০১ মৌসুমে সতের বছর বয়সে ঘরোয়া ক্রিকেটে খুলনা বিভাগের পক্ষে ১০৬ বলে ১৩১ রান করে আলোচনায় আসেন। একই মৌসুমে বাংলাদেশ ক্রিকেট দলে টেস্ট মর্যাদা পেলেও ২০০১ সালে তাকে জাতীয় দলের পক্ষে একদিনের আন্তর্জাতিকে খেলার সুযোগ দেয়া হয়। ২৮ জুলাই, ২০০২ তারিখে শ্রীলঙ্কা সফরে স্বাগতিক শ্রীলঙ্কা ক্রিকেট দলের বিপক্ষে তার টেস্ট অভিষেক ঘটে। প্রথম ইনিংসে ৮ ও দ্বিতীয় ইনিংসে ২৮ রান করেন তিনি। ঐ খেলায় বাংলাদেশ দল ২৮৮ রানে পরাজিত হয়।
আন্তর্জাতিক ক্রিকেট অঙ্গনে অংশগ্রহণের জন্য তাকে বেশ চেষ্টা করতে হলেও তিনি বাংলাদেশ এ-দলের অধিনায়কত্ব করেছেন। ২০০৫ সালে ইংল্যান্ড সফরে বাংলাদেশ এ-দলের সদস্য মনোনীত হন। সারের বিপক্ষে তিনি রান-বল সমান রেখে ৭০ রান করেন।
ক্লেটন সেন্টার, আইওয়া
ক্লেটন সেন্টার () মার্কিন যুক্তরাষ্ট্রের আইওয়া অঙ্গরাজ্যের ক্লেটন কাউন্টিতে অবস্থিত একটি ইউনিকর্পোরেটেড সম্প্রদায়। এই এলাকা এলকাডার থেকে প্রায় পাঁচ মাইল পূর্বে একটি জার্মান উপনিবেশ কর্তৃক গোড়াপত্তন করা হয়। ১৮৮৫ সালের এপ্রিলে, লুইস ব্রুকম্যান কর্তৃক এই জমি পরিমাপ করা হয়, যিনি "ধারা ৮-এর দক্ষিণ-পূর্ব কোয়ার্টার, পৌরসভা ৯৩ উত্তর, পরিসীমা ৩ পশ্চিম" অবস্থান হিসাবে এটি প্রতিষ্ঠিত করেন। এরপর ১৮৫৭ সালের ২৭ জুন ফ্রেড হার্টমান কর্তৃক ক্লেটন সেন্টার তৈরী করা হয়।
চিমপুই
চিমপুই হল একটি মাঙ্গা সিরিজ। যেটি লিখেছেন ফুজিকো ফুজিও। এটা পরে আনিমেতে রূপান্তর করা হয়।
এটা প্রথমে টিভি আসহিতে সম্প্রচার করা হয়। এটা বর্তমানে হাঙ্গামা টিভিতে সম্প্রচার করা হয়।
Eri
বাহানা (১৯৪২-এর চলচ্চিত্র)
বাহানা ১৯৪২ সালের ভারতীয় চলচ্চিত্র। মোহন পিকচার্স প্রযোজিত এবং এ এম খান পরিচালিত এই চলচ্চিত্রে অভিনয়ে করেছেন ইউসুফ এফেন্দি, আমিনা, বেঞ্জামিন, রফিক, আনসারি, নওয়াজ, অলকানন্দাঅলকানন্দা প্রমুখ। সঙ্গীত পরিচালনা করেছেন এম. সগীর আসিফ।
আন্তর্জাতিক ক্রিকেট হল অব ফেম
আন্তর্জাতিক ক্রিকেট হল অব ফেম ক্রিকেট ক্রীড়াকে তুলে ধরতে স্থায়ী সাংস্কৃতিক প্রদর্শনী কেন্দ্রবিশেষ। নিউ সাউথ ওয়েলসের অস্ট্রেলীয় শহর বোরালে এটির অবস্থান। অস্ট্রেলিয়ার প্রথীতযশা ব্যাটসম্যান স্যার ডোনাল্ড ব্রাডম্যানের সমগ্র খেলোয়াড়ী জীবনকে ঘিরে ১৯৮৯ সালে প্রতিষ্ঠিত ব্রাডম্যান মিউজিয়াম ভবনকে নবরূপে নভেম্বর, ২০১০ সালে এ প্রদর্শনী কেন্দ্র উদ্বোধন করা হয়। এ হল অব ফেমে সাবেক ব্রাডম্যান মিউজিয়ামের যাবতীয় বিষয়াবলীয় মালিকানাস্বত্ত্ব লাভ করে। এর পূর্বে ১৯৯৩ সালে সংগঠনটি অ-লাভজনক দাতব্য সংস্থা হিসেবে ব্র্যাডম্যান ফাউন্ডেশন নামে পূণঃগঠিত হয়েছিল।
১৯৪৭ সালে স্যার ডোনাল্ড ব্রাডম্যানের নামানুসারে স্থাপিত ব্রাডম্যান ওভালের নিকটবর্তী। গ্লেব ওভালে শৈশবকালে তিনি অনেকগুলো খেলায় অংশ নিয়েছিলেন। সেখানে তিনি ও তাঁর সহধর্মিনীর ছাঁই সংরক্ষিত আছে। ওভাল এবং মিউজিয়ামকে ঘিরে পর্যটক কেন্দ্র গড়ে উঠেছে। অস্ট্রেলিয়াসহ বহিঃবিশ্ব থেকে অগণিত ক্রিকেট সমর্থক এ স্থান পরিদর্শনে আসেন।
কুফা
কুফা ( ) ইরাকের একটি শহর। শহরটি বাগদাদ হতে দক্ষিণে এবং নাজাফ হতে উত্তরপূর্বে ইউফ্রেটিস নদীর তীরে অবস্থিত। ২০০৩ সালে শহরটির আনুমানিক জনসংখ্যা ছিল ১১০,০০০।
সামাররা, কারবালা, খাদিমিয়া, নাজাফ এই চারটি ইরাকি শহরের সাথে কুফা শহরটিও শিয়া মুসলিমদের জন্য তাৎপর্যপূর্ণ। ৬২২ হিজরি হতে পরবর্তী একশো বছরে এই শহরটি গড়ে ওঠে। এটি ছিলো ইসলামের চতুর্থ খলিফা হযরত আলী(রঃ) এর চূড়ান্ত রাজধানী।
এই শহরে রয়েছে ৭ম শতাব্দীর মধ্যে নির্মিত ইসলামের প্রারম্ভিক কালের একটি মসজিদ। যা কুফা বড় মসজিদ নামে পরিচিত। এই শহরে অনেক শিয়া পণ্ডিতদের জন্ম হয়েছে।
বাহানা (দ্ব্যর্থতা নিরসন)
বাহানা একটি উর্দু শব্দ।
বাহানা এছাড়াও উল্লেখ করতে পারে:
তুরস্কের স্বাধীনতা যুদ্ধ
তুরস্কের স্বাধীনতা যুদ্ধ (Turkish: "İstiklâl Harbi," literally "Independence War" or "Kurtuluş Savaşı," literally "Liberation War"; ১৯ মে ১৯১৯ – ২৪ জুলাই ১৯২৩) তুর্কি জাতীয়তাবাদী এবং মিত্রশক্তির পক্ষের শক্তিগুলোর মধ্যে সংঘটিত হয়। এসময় পশ্চিমে গ্রীকদের সাথে, পূর্বে আর্মেনিয়ার সাথে, দক্ষিণে ফরাসিদের সাথে এবং ব্রিটেন ও ইটালির সাথে কনস্টান্টিনোপলে লড়াই হয়। প্রথম বিশ্বযুদ্ধের পর উসমানীয় সাম্রাজ্যকে বিভক্ত করা হয়েছিল।
আনাতোলিয়ায় মোস্তফা কামাল আতাতুর্ক‌ ও তার সহযোগীদের মাধ্যমে গ্র্যান্ড ন্যাশনাল এসেম্বলি গঠন হওয়ার পর তুর্কি জাতীয় আন্দোলন উৎপত্তি লাভ করে। তুর্কি-আর্মেনীয়, ফরাসি-তুর্কি, গ্রীক-তুর্কি যুদ্ধ (এগুলোকে যথাক্রমে যুদ্ধের পূর্ব, দক্ষিণ ও পশ্চিম রণাঙ্গন বলে অবিহিত করা হয়) শেষ হওয়ার পর সেভ্রেস চুক্তি বাতিল করা হয়ে ১৯২৩ সালের উলাই মাসে লুসানের চুক্তি স্বাক্ষরিত হয়। মিত্রশক্তি আনাতোলিয়া ও পূর্ব থ্রেস ত্যাগ করে এবং গ্র্যান্ড ন্যাশনাল এসেম্বলি তুর্কি প্রজাতন্ত্র প্রতিষ্ঠার সিদ্ধান্ত নেয়। ১৯২৩ সালের ২৯ অক্টোবর এই প্রজাতন্ত্র ঘোষিত হয়।
তুর্কি জাতীয় আন্দোলন প্রতিষ্ঠা, উসমানীয় সাম্রাজ্যের বিভাগ ও উসমানীয় সালতানাতের বিলুপ্তির পর উসমানীয় যুগ ও সাম্রাজ্যের সমাপ্তি ঘটে এবং এরপর আতাতুর্কের সংস্কার সাধিত হয়। সাম্রাজ্যের স্থলে নতুন জাতিরাষ্ট্র হিসেবে তুরস্ক প্রতিষ্ঠিত হয়।
কাউন্টি চ্যাম্পিয়নশীপ
কাউন্টি চ্যাম্পিয়নশীপ ইংল্যান্ড এবং ওয়েলসে অনুষ্ঠিত ঘরোয়া প্রথম-শ্রেণীর ক্রিকেট প্রতিযোগিতাবিশেষ। সম্প্রচারস্বত্ত্বজনিত কারণে ২০১৬ সাল থেকে প্রতিযোগিতাটি স্পেকস্যাভার্স নামে পরিচিত। এটি ১৪ বছর ধরে দায়িত্বপ্রাপ্ত লিভারপুল ভিক্টোরিয়ার স্থলাভিষিক্ত হয়েছে। স্পেকস্যাভার্স কাউন্টি চ্যাম্পিয়নশীপ শুরুতে প্রতিনিধিত্ব করা ইংল্যান্ডের ১৭টি ঐতিহাসিক কাউন্টি ও ওয়েলসের একটি কাউন্টিসহ সর্বমোট ১৮টি দল প্রতিযোগিতায় অংশ নিচ্ছে। এ চ্যাম্পিয়নশীপের বর্তমান শিরোপাধারী দল হচ্ছে মিডলসেক্স।
১০ ডিসেম্বর, ১৮৮৯ তারিখে লর্ড’স ক্রিকেট গ্রাউন্ডে প্রথম-শ্রেণীর কাউন্টি ক্লাবের প্রতিনিধিগণ কাউন্টি চ্যাম্পিয়নশীপ প্রতিযোগিতার বিষয়ে আনুষ্ঠানিকভাবে সভায় মিলিত হন। এরপূর্বে শীর্ষস্থানীয় আটটি কাউন্টি ক্লাবের সচিবগণ ব্যক্তিগত সভার মাধ্যমে সময়সূচী নির্ধারণের সিদ্ধান্ত নেন ও কোন কোন কাউন্টি ভবিষ্যতে অন্তর্ভুক্ত হবে এ বিষয়ে আলোচনা করেন। সভায় সংখ্যাগরিষ্ঠের মাধ্যমে ড্র খেলাগুলোকে অগ্রাহ্য করে জয় ও পরাজয়ের ভিত্তিতে চ্যাম্পিয়নশীপে অবস্থান করবে। এ পদ্ধতির ফলে পরাজিত দল বিজয় লাভ থেকে বঞ্চিত হবে ও সর্বাধিক বিজয়ী কাউন্টি দল চ্যাম্পিয়ন হবে। ১৮৯০ মৌসুমে নতুন এ প্রতিযোগিতাটির উদ্বোধন ঘটে। প্রথম প্রতিযোগিতায় গ্লুচেস্টারশায়ার, কেন্ট, ল্যাঙ্কাশায়ার, মিডলসেক্স, নটিংহামশায়ার, সারে, সাসেক্স ও ইয়র্কশায়ার কাউন্টি ক্রিকেট ক্লাব অংশ নিয়েছিল।
সাম্প্রতিক রেকর্ডসমূহ ক্রিকেট আর্কাইভে দেখা যেতে পারে।
জি-সিরিজ
জি-সিরিজ বাংলাদেশের একটি উল্লেখযোগ্য রেকর্ড লেবেল। এ প্রতিষ্ঠানের স্বত্বাধিকারী নাজমুল হক ভূঁইয়া যিনি "খালেদ" নামে অধিক পরিচিত। জি সিরিজ মিউজিক কোম্পানী ১৯৮৩ সাল থেকে কার্যক্রম চালিয়ে আসছে। এই প্রতিষ্ঠানটি ক্যাসেট, সিডি, ভিসিডি, ডিভিডি প্রকাশনা, গান, নাটক, টেলিফিল্ম, সিনেমা, সুর করা, মিউজিক, মিউজিক রেকডিং এবং ভিডিও- এর কাজ করে থাকে।
১৯৮৩ সালে নাজমুল হক ভূঁইয়া জি-সিরিজ প্রতিষ্ঠা করেন। জি-সিরিজের নামকরণ করা হয়েছে কবিগুরু রবীন্দ্রনাথ ঠাকুরের বিখ্যাত কাব্যগ্রন্থ গীতাঞ্জলী থেকে। ২০০৬ সালে জি-সিরিজের অঙ্গ সংগঠন হিসেবে "অগ্নিবীণা" প্রতিষ্ঠিত হয়। যার নামকরণ করা হয়েছে বাংলাদেশের জাতীয় কবি কাজী নজরুল ইসলাম এর বিখ্যাত কাব্যগ্রন্থ অগ্নিবীণা থেকে।
রূপসী বাংলা (টেলিভিশন চ্যানেল)
রুপসী বাংলা বাংলা ভাষার একটি বিনোদন টেলিভিশন চ্যানেল যেটি যাত্রা শুরু করে ৩১ আগস্ট ২০০৯। চ্যানেলটিতে রিয়্যালিটি শো, আরথ-সামাজিক অনুষ্ঠান, খবর, হাসির অনুষ্ঠান এবং পূর্ণদীর্ঘ চলচ্চিত্র প্রদর্শন করা হয়। চ্যানেলটির মালিক ভালু কমুনিকেশন লিমিটেড, কলকাতা।
ডোরেমন: নোবিতা অ্যান্ড দ্য নিউ স্টীল ট্রুপস—উইংগড এঞ্জেলস
নোবিতা অ্যান্ড দ্য নিউ স্টীল ট্রুপস - উইংগড এঞ্জেলস হল বৈজ্ঞানিক কল্পকাহিনীর চলচ্চিত্র। যেটি জাপানের সবচেয়ে জনপ্রিয় চলচ্চিত্রের তালিকায় ১৬তম। এই চলচ্চিত্রটি থ্রী ডি তে মুক্তি পায়। এই চলচ্চিত্রটি নোবিতা এ্যান্ড দ্য স্টীল ট্রুপসের পুনরায় নির্মাণ।
Fr
সলোমন মিরে
সলোমন ফারাই মিরে (জন্ম: ২১ আগস্ট, ১৯৮৯) হারারে এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে জাতীয় ক্রিকেট দলের পক্ষে তিনি মূলতঃ ডানহাতে মিডিয়াম-ফাস্ট বোলার। পাশাপাশি নীচের সারির ডানহাতি ব্যাটসম্যানও তিনি। পাশাপাশি ডানহাতে মিডিয়াম-ফাস্ট বোলিং করে থাকেন। "সোলজ" ডাকনামে পরিচিত সলোমন মিরে ঘরোয়া ক্রিকেটে সেন্ট্রালসের পক্ষে খেলছেন। এছাড়াও, মিড ওয়েস্ট রাইনোস, জিম্বাবুয়ে অনূর্ধ্ব-১৯ দলের হয়েও খেলেছেন তিনি।
পেশাদার ক্রিকেটার হবার পূর্বে তিনি পাইলট হবার স্বপ্ন বুনেছিলেন। সাবেক অস্ট্রেলীয় বোলার ব্রেট লি তার আদর্শ। ২০০৬-০৭ মৌসুমে ফেদওয়্যার ক্লোদিং ইন্টার-প্রভিন্সিয়াল ওয়ান-ডে প্রতিযোগিতার মাধ্যমে সকলের নজর কাড়েন। সাউদার্ন্সের বিপক্ষে ৯৪, ওয়েস্টার্ন্সের বিপক্ষে অপরাজিত ৭৯ ও নর্দার্ন্সের বিপক্ষে অপরাজিত ৫২ রান সংগ্রহ করেছিলেন।
২১ নভেম্বর, ২০১৪ তারিখে বাংলাদেশ সফরে স্বাগতিক বাংলাদেশ ক্রিকেট দলের সাব্বির রহমানের সাথে তারও একদিনের আন্তর্জাতিক ক্রিকেটে অভিষেক ঘটে।
বোয়ালখালী পৌরসভা
বোয়ালখালী বাংলাদেশের চট্টগ্রাম জেলার অন্তর্গত একটি পৌরসভা।
বোয়ালখালী পৌরসভার মোট আয়তন ১৫.৩৮ বর্গ কিলোমিটার।
২০১১ সালের পরিসংখ্যান অনুযায়ী বোয়ালখালী পৌরসভার লোকসংখ্যা ৫১,৬৯৫ জন।
চট্টগ্রাম জেলা সদর থেকে ১৪ কিলোমিটার পূর্বে বোয়ালখালী উপজেলার পশ্চিমাংশে বোয়ালখালী পৌরসভার অবস্থান। এর উত্তরে কধুরখীল ইউনিয়ন; পূর্বে কধুরখীল ইউনিয়ন, পোপাদিয়া ইউনিয়ন ও সারোয়াতলী ইউনিয়ন; দক্ষিণে শাকপুরা ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের আওতাধীন চান্দগাঁও থানা অবস্থিত।
বিখ্যাত দরবেশ ও ইসলাম প্রচারক হযরত বু-আলি কালান্দর শাহ'র নামে এই থানার নাম হয়েছে বলে ধারণা করা হয়। বোয়ালখালী উপজেলা ও চট্টগ্রাম শহরের সংযোগ সেতু কালুরঘাট ব্রীজের নাম স্বাধীন বাংলা বেতার কেন্দ্র ও বাংলাদেশের স্বাধীনতা ঘোষণার সাথে অতপ্রোতভাবে জড়িত। পৌরসভা গঠিত হবার পর উপজেলার নামেই পৌরসভার নামকরণ হয়।
২০১২ সালের অক্টোবরে বোয়ালখালী উপজেলা'র পূর্ব গোমদণ্ডী ইউনিয়ন, পশ্চিম গোমদণ্ডী ইউনিয়নের ১নং হতে ৬নং ওয়ার্ড (সাবেক এ ও বি ওয়ার্ড ) এবং কধুরখীল ইউনিয়নের ১নং হতে ৩নং (সাবেক এ ওয়ার্ড) নিয়ে পৌরসভা গঠিত হয়। ২০১৪ সালের ২১ মে পৌরসভার প্রথম নির্বাচন অনুষ্ঠিত হয়। ২০১৪ সালের ২৩ জুলাই পৌরসভার প্রথম বাজেট ঘোষণা করা হয়। এটি একটি "গ" শ্রেণীর পৌরসভা। এ পৌরসভার প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। ৯টি ওয়ার্ড নিয়ে গঠিত বোয়ালখালী পৌরসভা।
ওয়ার্ডভিত্তিক বোয়ালখালী পৌরসভার এলাকাসমূহ হল:
বোয়ালখালী পৌরসভার স্বাক্ষরতার হার ৭০%। এ পৌরসভায় ১টি ডিগ্রী কলেজ, ১টি উচ্চ মাধ্যমিক কলেজ, ৫টি মাধ্যমিক বিদ্যালয়, ৩টি দাখিল মাদ্রাসা ও ১৩টি প্রাথমিক বিদ্যালয় রয়েছে।
বোয়ালখালী পৌরসভার অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী পৌরসভার উপর দিয়ে কানুনগোপাড়া গিয়ে পৌঁছেছে।
বোয়ালখালী পৌরসভায় ৭২টি মসজিদ ও ২৭টি মন্দির রয়েছে।
বোয়ালখালী পৌরসভার পশ্চিম পাশ দিয়ে বয়ে চলেছে কর্ণফুলি নদী। এছাড়া পৌরসভার মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।
আবু মুসা দ্বীপ
আবু মুসা দ্বীপ ( ; ) হরমুজ প্রণালির একেবার কাছেই অবস্থিত একটি ক্ষুদ্র দ্বীপ। এ দ্বীপটির কৌশলগত গুরুত্ব অপরিসীম। কারণ এ দ্বীপ হচ্ছে ধনী উপসাগরীয় কয়েকটি দেশের প্রবেশদ্বার হিসেবে পরিচিত। দ্বীপটির মালিকানা নিয়ে সংযুক্ত আরব আমিরাত ও ইরানের মধ্যে মতবিরোধ রয়েছে।১৯৭১ সালে শারজাহতে অনুষ্ঠিত এক সমঝোতা বৈঠকে শারজাহ চুক্তির মাধ্যমে ইরান এর অধিকাংশ এলাকার ওপর নিয়ন্ত্রণ প্রতিষ্ঠা করে। কিন্তু পরবর্তীতে দ্বীপের পাশবর্তী লেসার টম্ব এবং গ্রেটার টম্ব অঞ্চল দুইটি দখল করে। কয়েক বছর পূর্বে ইরান যোষণা দেয় যে, ইরানই হচ্ছে আবু মূসা দ্বীপ একমাত্র স্বত্বাধিকারী। ইরান এই দ্বীপকে একটি সামরিক ঘাঁটি হিসেবে ব্যবহার করছে এবং হরমুজ প্রণালীর উপর নজর রাখতে সক্ষম হচ্ছে। তবে ইরান একতরফাভাবে এ দ্বীপের মালিকানা দাবি করে আসছে।
লম্বা পাখনার সাপ বাইন
লম্বা পাখনার সাপ বাইন "()", (বৈজ্ঞানিক নাম: Pisodonophis cancrivorus) হচ্ছে সাপ বাইন পরিবারের একটি বাইন মাছের প্রজাতি। এটিকে জন রিচার্ডসন ১৮৪৮ সালে বর্ণনা করেন।
লম্বা পাখনার সাপ বাইনের দেহ প্রায় চোঙাকৃতির এবং পশ্চাতে কিছুটা চাপা। এদের জিহ্বা আছে এবং তুণ্ড সুচালো।
গ্রীষ্মমণ্ডলীয় সমুদ্রে দেখা যায়। এছাড়া ইন্দো-প্রশান্ত মহাসাগর, লোহিত সাগর, পূর্ব আফ্রিকা থেকে ফ্রান্স পলিনেশিয়া, ওগাসাওয়ারা দ্বীপসমূহের উত্তরে, অস্ট্রেলিয়ার দক্ষিণে এবং বাংলাদেশে এদের পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।
ক্যারি প্যাকার
ক্যারি ফ্রান্সিস বুলমোর প্যাকার, এসি (জন্ম: ১৭ ডিসেম্বর, ১৯৩৭ - মৃত্যু: ২৬ ডিসেম্বর, ২০০৫) অস্ট্রেলিয়ার প্রচারমাধ্যমের ধনকুবের ছিলেন। প্যাকারের পরিবার নাইন টেলিভিশন নেটওয়ার্ক ও অস্ট্রেলিয়ার শীর্ষস্থানীয় অস্ট্রেলিয়ান কনসোলিডেটেড প্রেসকে নিয়ন্ত্রণ করতো। পরবর্তীকালে এগুলো পাবলিসিং ও ব্রডকাস্টিং লিমিটেডের (পিবিএল) সাথে একীভূত হয়।
ক্যারি ফ্রান্সিস বুলমোর প্যাকার নাম নিয়ে ১৭ ডিসেম্বর, ১৯৩৭ তারিখে ক্যারি প্যাকার জন্মগ্রহণ করেন। তাঁর বাবা স্যার ফ্রাঙ্ক প্যাকার অস্ট্রেলীয় প্রচারমাধ্যমের স্বত্তাধিকারী ছিলেন। তিনি অস্ট্রেলিয়ান কনসোলিডেটেড প্রেস ও নাইন নেটওয়ার্ক পরিচালনা করতেন। মা গ্রেটেল বুলমোর স্কটিশ রাগবি ইউনিয়নের খেলোয়াড় হার্বার্ট বুলমোরের কন্যা ছিলেন। ক্লাইড প্যাকার নামে তাঁর এক বড় ভাই ছিল। বিদ্যালয় জীবনে বক্সিং, ক্রিকেট ও রাগবিসহ অনেক ধরনের খেলায় অংশ নিয়েছেন কেরি।
তাঁর ব্যক্তিত্ব, সম্পদ, জুয়াখেলা, ব্যয়বহুল ব্যবসায়িক সাম্রাজ্য প্রতিষ্ঠার জন্য তিনি পরিচিত হয়ে আছেন। অস্ট্রেলিয়ার বাইরে ওয়ার্ল্ড সিরিজ ক্রিকেট প্রতিযোগিতা আয়োজনের জন্য তিনি সুপরিচিত। প্রায়শঃই অস্ট্রেলিয়ান টেক্সেশন অফিস ও কস্টিগান রয়্যাল কমিশনের সাথে ব্যক্তি সংঘাতে জড়িয়ে পড়তেন।
১৯৭৪ সালে তাঁর বাবা মৃত্যুবরণ করলে প্রায় ১০০ মিলিয়ন ডলার সম্পত্তি প্যাকার পান। ১৯৭২ সালে তাঁর বাবা ও বড় ভাই মৃত্যুবরণ করেন। মৃত্যুকালীন সময়ে প্যাকার অস্ট্রেলিয়ার সর্বাপেক্ষা ধনী ব্যক্তি ও সর্বাপেক্ষা প্রভাবশালী ব্যক্তি ছিলেন। ২০০৪ সালে সাপ্তাহিক সাপ্তাহিক বিজনেস রিভিউ প্যাকারের সর্বমোট সম্পদ ৬.৫ বিলিয়ন অস্ট্রেলীয় ডলার নিরূপণ করে।
রণজিত গুহ
রণজিত গুহ (জন্মঃ ২৩ মে, ১৯২২) দক্ষিণ এশিয়ার একজন ইতিহাসবিদ যিনি ক্ষুদ্র জনগোষ্ঠী নিয়ে ব্যাপক গবেষণা করেছেন, এবং প্রাচীন জনগোষ্ঠী নিয়ে কাজ করা অনেক সংগঠনের সম্পাদক ছিলেন। ১৯৫৯ সালে তিনি ভারত থেকে ইংল্যান্ডে পাড়ি জমান, এবং সাসেক্স বিশ্ববিদ্যালয়ে ইতিহাস বিভাগে "রিডার" পদে যোগ দেন। বর্তমানে তিনি ভিয়েনা, অস্ট্রিয়াতে বসবাস করেন।
তার রচিত "Elementary Aspects of Peasant Insurgency in Colonial India" গ্রন্থটি ব্যাপকভাবে ধ্রুব হিসাবে বিবেচিত।
জার্মেইন গ্রিয়ার
জার্মেইন গ্রিয়ার (জন্মঃ ২৯ জানুয়ারী, ১৯৩৯) অস্ট্রেলিয়ার একজন তাত্ত্বিক, শিক্ষাবিদ ও সাংবাদিক যিনি বিংশ শতাব্দীর শেষার্ধের একজন প্রধান নারীবাদী কণ্ঠ হিসাবে পরিগণিত। তিনি বর্তমানে ওয়ারউইক বিশ্ববিদ্যালয়ের ইয়োরোপিয়ান গ্রাজুয়েট স্কুলে ইংরেজি সাহিত্য ও তুলনামূলক গবেষণায় এমেরিটাস অধ্যাপক হিসাবে কর্মরত।
গ্রিয়ারের বিতর্কিত বই "দ্য ফিমেইর ইউনাখ" (ইং: "The Female Eunuch") ১৯৭০ খ্রিস্টাব্দে আন্তর্জাতিক বেস্টসেলার হয় এবং তার তোষণ এবং বিরোধী মত তৈরি হয়। তিনি আরও অনেক বই লিখেন, যার মধ্যে আছে "Sex and Destiny: The Politics of Human Fertility" (১৯৮৪); "The Change: Women, Ageing and the Menopause" (১৯৯১); "The Whole Woman" (১৯৯৯) এবং "Shakespeare's Wife" (২০০৭)।
গ্রিয়ারের জন্ম অস্ট্রেলিয়ার মেলবোর্ন শহরে ১৯৩৯ খ্রিস্টাব্দে ।
১৯৭২ খ্রিস্টাব্দে গ্রিয়ার মার্কসবাদের প্রতি অনুরক্ত হয়ে পড়েন।. গ্রিয়ার সিডনি বিশ্ববিদ্যালয়ে প্রভাষক হিসাবে শিক্ষকতা শুরু করেন, যেখানে তিনি ১৯৬৩ খ্রিস্টাব্দে রোমান্টিক কবিতায় প্রথম শ্রেণীতে এমএ পাশ করেন। তার থিসিসের বিষয় ছিল "The Development of Byron's Satiric Mode"। এক বছর পরে তার থিসিস কমনওয়েলথ বৃত্তি লাভ করে।
সংগম (১৯৬৪-এর উর্দু চলচ্চিত্র)
সংগম ১৯৬৪ সালে মুক্তিপ্রাপ্ত একটি উর্দু ভাষার চলচ্চিত্র। তৎকালীন পূর্ব পাকিস্তান আমলে নির্মিত এই চলচ্চিত্রটি ১৯৬৪ সালের ২৩ এপ্রিল ঈদ উল আযহাতে সমগ্র পাকিস্তান জুড়ে মুক্তি পায়। পরিচালনা ও প্রযোজনা করেছেন জহির রায়হান। এটিই সমগ্র পাকিস্তান তথা বাংলাদেশের চলচ্চিত্রের ইতিহাসে নির্মিত প্রথম রঙ্গীন চলচ্চিত্র। এ ছবিতে অভিনয় করেন রোজী সামাদ, হারুন রশীদ, খলিলউল্লাহ খান, সুমিতা দেবী প্রমুখ।
একজন অধ্যাপকের নেতৃত্বে শহীদ (হারুন রশীদ) ও একদল ছাত্রছাত্রী ভ্রমণ করতে যায় একটি স্থানে যেখানে শহীদের (খলিল) দেখা হয় পুরনো বন্ধু শংকরের সাথে। শংকর হোটেল চালায়। ওখানে আরেকটি হোটেল চালায় শায়লা (সুমিতা দেবী) নামক এক মেয়ের চাচা। শংকরের মা ও শায়লার চাচার মধ্যে ব্যবসায়িক কোনো দ্বন্দ্ব থাকলেও এই দুই তরুণ-তরুণী একে অপরকে গভীরভাবে ভালোবাসে। তাদের এই প্রেমে বাধা হয়ে দাড়ায় এক মন্দ লোক।
অন্যদিকে শহীদ ও তার দল শায়লা ও শংকরকে সহায়তা দেয়। ঠিক এমন সময় নিশাত (রোজী সামাদ) নামের এক তরুণীর সাথে পরিচয় ঘটে শহীদের। পরিচয় থেকে দুজনের প্রেম। ঘটনার আবর্তে শংকর ও শায়লা নিহত হয়। শেষদৃশ্যে বিষাদের মধ্যে শহীদ - নিশাতের বিয়ে হয়।চলচ্চিত্রের সংগীত পরিচালনা করেন বিখ্যাত সংগীতপরিচালক ও সংগীতশিল্পী খান আতাউর রহমান। এ ছবিতে মোট ৬টি টি গান রয়েছে। গানগুলোতে কন্ঠ দেন বশীর আহমেদ, ফেরদৌসী বেগম, আবদুল জব্বার, আখতার সাদ, মাহবুবুর রহমান প্রমুখ। এ ছবিতে সঙ্গীতের ভূমিকা বিশেষভাবে উল্লেখনীয়। ছবির কাহিনী থেকে গানগুলোই অধিক জনপ্রিয়তা পায়।
১৯৬৫ সালে পাকিস্তানের চলচ্চিত্রের সর্বোচ্চ সম্মাননা 'নিগার অ্যাওয়ার্ড ১৯৬৪' এ সুমিতা দেবী শ্রেষ্ঠ পার্শ্বচরিত্র অভিনেত্রী হিসাবে পুরস্কৃত হন।
রজার হার্পার
রজার অ্যান্ড্রু হার্পার (; জন্ম: ১৭ মার্চ, ১৯৬৩) গায়ানার জর্জটাউনে জন্মগ্রহণকারী সাবেক প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলেছেন। রজার হার্পার অল-রাউন্ডার হিসেবেই দলে ভূমিকা রেখেছেন। ডানহাতে ব্যাট করার পাশাপাশি ডানহাতে অফ ব্রেক বোলিং করতেন তিনি। ১৯৮৩ থেকে ১৯৯৬ পর্যন্ত সর্বমোট ১৩ বছর আন্তর্জাতিক ক্রিকেট অঙ্গনে আধিপত্য বিস্তার করেছেন। পরবর্তীকালে তাঁকে "অবিশ্বাস্য" ফিল্ডার হিসেবে আখ্যায়িত করা হয়েছিল।
সমগ্র খেলোয়াড়ী জীবনে দুই শতাধিক প্রথম-শ্রেণীর ক্রিকেট খেলায় অংশ নিয়েছেন। তাঁর টেস্ট বোলিং গড় ২৮.০৬ যা ল্যান্স গিবসের চেয়েও শ্রেয়তর। কমপক্ষে ২৫ টেস্ট উইকেট লাভকারী ওয়েস্ট ইন্ডিয়ান স্পিনারদের মধ্যে তিনিই শীর্ষস্থান দখল করেছেন।
১৯৯৬ সালের ক্রিকেট বিশ্বকাপে তিনি তাঁর সেরা বোলিং করেছিলেন। দক্ষিণ আফ্রিকার বিপক্ষে অনুষ্ঠিত কোয়ার্টার ফাইনালে ৪৭ রানে ৪ উইকেট পেয়ে ওয়েস্ট ইন্ডিজকে খেলার নিয়ন্ত্রণে এনেছিল।
আন্তর্জাতিক ক্রিকেট থেকে অবসর নেয়ার পর ২০০০ থেকে ২০০৩ সাল মেয়াদে ওয়েস্ট ইন্ডিজ দলের কোচ মনোনীত হন। এরপর ২০০৫ সালে ওয়েস্ট ইন্ডিজ যুব দলের ব্যবস্থাপকের দায়িত্ব পান। ২০০৫ সালের ডিসেম্বরের শেষদিকে ক্রিকেট কেনিয়ার পক্ষ থেকে তাঁকে কেনিয়া ক্রিকেট দলের দায়িত্ব নেয়ার প্রস্তাব দেয়া হয়। অন্তর্বর্তীকালীন কোচ মুদাসসর নজরের পরিবর্তে তাঁর এ দায়িত্বভার জানুয়ারি, ২০০৬ সালে আনুষ্ঠানিকভাবে ঘোষণা করা হয়। এ প্রসঙ্গে হারপার বলেছিলেন যে, কোচের দায়িত্বে ফিরে আসায় তিনি সত্যিকার অর্থেই আনন্দিত যা ক্রিকেটের উচ্চ পর্যায়ের সাথে সম্পৃক্ত।
বারমুডা জাতীয় ক্রিকেট দল
বারমুডা ক্রিকেট দল ক্রিকেট খেলায় উত্তর আটলান্টিক মহাসাগরীয় দ্বীপরাষ্ট্র বারমুডার প্রতিনিধিত্বকারী জাতীয় ক্রিকেট দল। বারমুডা ক্রিকেট বোর্ড কর্তৃক দলটি পরিচালিত হচ্ছে। ১৯৬৬ সালে ক্রিকেটের প্রধান সংস্থা আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। সহযোগী ও অনুমোদনলাভকারী সদস্যদের জন্য নির্ধারিত আইসিসি ট্রফি যা বর্তমানে আইসিসি বিশ্বকাপ বাছাইপর্ব নামে পরিচিত প্রতিযোগিতার ৮টি আসরের সবগুলোতেই দলটি অংশগ্রহণ করেছে। তন্মধ্যে ১৯৮২ সালে দলটি স্মরণীয় সাফল্য রেখে রানার্স আপ হয়। ২০০৫ সালের প্রতিযোগিতায় চতুর্থ স্থান দখল করে ২০০৭ সালে প্রথমবারের মতো বিশ্বকাপের মূল পর্বে খেলার যোগ্যতা লাভ করে। কিন্তু গ্রুপ-পর্বের প্রত্যেকটি খেলাতেই তারা পরাজিত হয়। তন্মধ্যে বিশ্বকাপ ক্রিকেটের ইতিহাসে সর্ববৃহৎ ব্যবধানে ভারতের কাছে পরাজিত হয়।
৩০ আগস্ট, ১৮৪৪ তারিখে বারমুডায় আনুষ্ঠানিকভাবে প্রথম ক্রিকেট খেলা অনুষ্ঠিত হয়েছে বলে জানা যায়। এক বছর পরই বারমুডা ক্রিকেট ক্লাব প্রতিষ্ঠিত হয়। এ ক্লাব প্রতিষ্ঠায় স্থানীয় অধিবাসীসহ ব্রিটিশ সৈনিকদের সহযোগিতার প্রয়োজন পড়ে। ঊনবিংশ শতকের শেষদিকে ফিলাডেলফিয়া থেকে আগত আমেরিকান প্রতিপক্ষের বিপক্ষে কয়েকটি আন্তর্জাতিক খেলা অনুষ্ঠিত হয়। কিন্তু প্রথম বিশ্বযুদ্ধের পর ক্রিকেট খেলার উপযোগী পরিবেশ ও শক্তিমত্তা অনেকাংশেই এ দ্বীপ রাষ্ট্রটির খর্ব হয়ে যায়। বারমুডার ক্রিকেট মৌসুমে বার্ষিকভিত্তিতে কাপ ম্যাচের আয়োজন করা হয় যাতে দ্বীপের দু’টি শীর্ষস্থানীয় ক্লাব দল সমারসেট ও সেন্ট জর্জেস অংশগ্রহণ করে থাকে। ১৯০২ সালে সর্বপ্রথম এটি অনুষ্ঠিত হয়। দু’টি সাধারণ ছুটির দিনে উৎসব-আমেজের পরিবেশে খেলাটি হয়ে থাকে। কেবলমাত্র ১৯৩৩ সালে স্যার জুলিয়েন কানের নেতৃত্বাধীন দল পাঁচ-খেলায় অংশ নিতে বিদেশ সফর করে।
গাজীপুর ইউনিয়ন, হাইমচর
মতলব উত্তর কালের স্বাক্ষী বহনকারী মেঘনা নদীর তীরে গড়ে উঠা চাঁদপুর জেলার অন্তর্গত হাইমচর উপজেলার একটি ঐতিহ্যবাহী ইউনিয়ন হলো ১নং গাজীপুর ইউনিয়ন ।কাল পরিক্রমায় আজ ১নং গাজীপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।উত্তরে মেঘনা নদী দক্ষিনে নীলকমল,পূর্বে মেঘনা নদী,পশ্চিমে-ঈশানবালা চর। আয়তন – ২.৫ (বর্গ কিঃ মিঃ)।লোকসংখ্যা – ৬১৮০ জন (প্রায়) (২০১১ সালের আদম শুমারি অনুযায়ী)।গ্রামের সংখ্যা –৩ টি।।মৌজার সংখ্যা – ৯ টি।হাট/বাজার সংখ্যা -১ টি।
ক) নাম – ১নং গাজীপুর ইউনিয়ন পরিষদ।
খ) আয়তন – ২.৫ (বর্গ কিঃ মিঃ)
গ) লোকসংখ্যা – ৬১৮০ জন (প্রায়) (২০১১ সালের আদম শুমারি অনুযায়ী)
ঘ) গ্রামের সংখ্যা –৩ টি।
ঙ) মৌজার সংখ্যা – ৯ টি।
চ) হাট/বাজার সংখ্যা -১ টি।
ছ) উপজেলা সদর থেকে যোগাযোগ মাধ্যম – নৌ-পরিবহন/ইঞ্জিন চালিত নৌকা ।
জ) শিক্ষার হার – ৪৯%। (২০০১ এর শিক্ষা জরীপ অনুযায়ী)ঝ) মাদ্রাসা-২টি
ঞ) বেসরকারী প্রতিষ্ঠান-এনজিও আনন্দ স্কুল-২টিট) মসজিদ-৩টি
ঠ) ঈদগাহ-১টি
ড) কবর স্থান আছে।
ঢ) আশ্রয়ন কেন্দ্র-১টি
সংগঠনঃঝ) দায়িত্বরত চেয়ারম্যান –জনাব মোঃ ইসমাইল গাজী
ঞ) গুরুত্বর্পূণ ধর্মীয় স্থান- নাই
ট) ঐতিহাসিক/পর্যটন স্থান :- বনভোজন ও শিক্ষা সফরের জন্য উপর্যুক্ত স্থান।
ঠ) ইউপি ভবন স্থাপন কাল – ১৬/১০/১৯৬১ইং।
ড) নব গঠিত পরিষদের বিবরণ –ঢ) গ্রাম সমূহের নাম –
গাজীপুর-মনিপুর,গাজীপুর কুতুবপুর ও গাজীপুর-বাজাপ্তি।
ণ) ইউনিয়ন পরিষদ জনবল –ত) গ্রাম ভিক্তিক লোকসংখ্যাহাইমচর উপজেলা থেকে ইউনিয়ন পরিষদের দুরুত্ব ২০ কিঃমিঃ। হাইমচর উপজেলা থেকে নৌ-পথে/ইঞ্জিন চালিত নেৌকায় ১নঙ গাজীপুর ইউনিয়ন পরিষদে আসা যায়। নৌ-পথে ভাড়ার হার-২৫ টাকা (জনপ্রতি)।
বাংলাদেশের অন্যতম বৃহত্তম নদী মেঘনা এই ইউনিয়নের পাশ দিয়ে অহিবাহিত হয়েছে। মেঘনার বিভিন্ন চর খুবই মনোমুগ্ধকর।ট্রলার যোগে এই সমস্ত চর দেখা সম্ভব।
ব্রায়ান ম্যাকমিলান
ব্রায়ান মারভিন ম্যাকমিলান (জন্ম: ২২ ডিসেম্বর, ১৯৬৩) ওয়েলকোমে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলের সদস্য থাকাকালীন তিনি অল-রাউন্ডারের ভূমিকায় অবতীর্ণ হয়েছিলেন। দলে তিনি মূলতঃ ডানহাতি মিডিয়াম-পেস বোলার ও ডানহাতি ব্যাটসম্যান হিসেবে পরিচিত ছিলেন।
১৯৮৪-৮৫ থেকে ১৯৮৮-৯৯ মৌসুম পর্যন্ত ঘরোয়া ক্রিকেটে ট্রান্সভাল দলের প্রতিনিধিত্ব করেন। এরপর ১৯৮৯-৯০ মৌসুম থেকে ১৯৯৯-২০০০ মৌসুমে অবসরের পূর্ব পর্যন্ত ওয়েস্টার্ন প্রভিন্সে খেলেন। ১৯৮৬ মৌসুমে কাউন্টি ক্রিকেটে ওয়ারউইকশায়ারের পক্ষে খেলেন।
ওয়েলকোমে জন্মগ্রহণ করলেও তাঁর শৈশবকাল অতিক্রান্ত হয় দক্ষিণ আফ্রিকার কার্লেটনভিলে এলাকায়। ডারবান বিশ্ববিদ্যালয়ে শিক্ষকতা পেশায় রয়েছেন তিনি। এছাড়াও কেপটাউনের একটি অফিস অটোমেশন ফার্মের প্রধানের দায়িত্ব পালন করছেন।
নভেম্বর, ১৯৯২ সালে ম্যাকমিলানের টেস্ট অভিষেক ঘটে। বিশ বছরের অধিককাল আন্তর্জাতিক ক্রিকেট খেলা থেকে নির্বাসন শেষে দক্ষিণ আফ্রিকা টেস্ট ক্রিকেটে প্রত্যাবর্তনের প্রথম খেলায় ডারবানে ভারতের বিপক্ষে তাঁর এই অংশগ্রহণ। ১৯৯১ সালে দক্ষিণ আফ্রিকান দলের বিশ্ব ক্রিকেটে পুণঃঅন্তর্ভুক্তিতে তিনি দলের প্রধান সদস্য হিসেবে ছিলেন। এছাড়াও, দক্ষিণ আফ্রিকার টেস্ট ক্রিকেটের ইতিহাসে আউটফিল্ডার হিসেবে শীর্ষস্থানীয় স্লিপ ফিল্ডারসহ টেস্টপ্রতি সর্বোচ্চসংখ্যক ক্যাচ পান। সমগ্র খেলোয়াড়ী জীবনে ১৯৯১ থেকে ১৯৯৮ সময়কালের মধ্যে জাতীয় দলের পক্ষে তিনি ৩৮ টেস্ট ও ৭৮টি একদিনের আন্তর্জাতিকে অংশ নিয়েছেন।
১৯৯০-এর দশকের মধ্যবর্তী সময়কালে তাঁকে ক্রিকেট বিশ্বের অন্যতম সেরা অল-রাউন্ডার হিসেবে গণ্য করা হতো। ১৯৯১ ও ১৯৯৬ সালে তিনি সাউথ আফ্রিকান ক্রিকেট এ্যানুয়েল ক্রিকেটার অব দি ইয়ার পুরস্কার লাভ করেন।
ধরলা নদী
ধরলা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক ধরলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৯।
উৎপত্তিস্থল হিমালয়ে "জলঢাকা" বা "শিংগিমারি" নামে পরিচিত নদীটি পশ্চিম বঙ্গের জলপাইগুড়ি ও কোচবিহারের মধ্য দিয়ে প্রবাহিত হয়ে লালমনিরহাট জেলার পাটগ্রাম দিয়ে বাংলাদেশে প্রবেশ করেছে। প্রবেশের পর নদীটি পাটগ্রাম থানার কাছে পুনরায় ভারতে প্রবেশ করে পূর্বদিকে প্রবাহিত হয়েছে এবং অকস্মাৎ বাঁক নিয়ে কুড়িগ্রাম জেলা দিয়ে বাংলাদেশে প্রবেশ করে। বাংলাদেশ-ভারতের এই আন্তঃসীমান্ত নদীটি জলঢাকা নদীর সাথে মিলিত হয়ে মুলত ধরলা নামেই কুড়িগ্রামের কাছে ব্রহ্মপুত্র নদে মিশেছে।
বাংলাদেশ অংশে "ধরলার" দৈর্ঘ্য ৭৫ কিলোমিটার। এর গড় গভীরতা ১২ ফুট বা ৩.৭ মিটার এবং কুড়িগ্রামে সর্বোচ্চ গভীরতা ৩৯ ফুট বা ১২ মিটার। উত্তরবঙ্গের সবচেয়ে দীর্ঘ সড়ক সেতু টি এই নদীর উপর অবস্থিত। ৯৫০ মিটার দৈর্ঘবিশিষ্ট পিসি গার্ডার সেতুটি ২য় ধরলা সেতু/ফুলবাড়ী ধরলা সেতু/ শেখ হাসিনা ধরলা সেতু নামে ২০১৮ সালে চালু হয়।
ফুলবাড়ী থানার উপর দিয়ে প্রবাহিত "নীলকুমার" নামে ধরলার একটি উপনদী রয়েছে।
২০০৭ সালে ধরলা নদী ও যমুনা নদীর ভাঙ্গনে কুড়িগ্রামের ৭ কিলোমিটার দীর্ঘ বন্যা নিয়ন্ত্রণ বাঁধের ২ কিলোমিটার নদীগর্ভে বিলীন হয়ে যায়। এতে তিনটি মসজিদ, দুইটি মন্দির, একটি মাদ্রাসা, একটি প্রাথমিক বিদ্যালয় এবং ফসলসহ আবাদযোগ্য জমি নদীগর্ভে হারিয়ে যায়। এতে তিন হাজারের অধিক মানুষ গৃহহীন হয়ে পড়ে।
২০১৪-১৫ ইংল্যান্ড ক্রিকেট দলের শ্রীলঙ্কা সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ২১ নভেম্বর থেকে ১৬ ডিসেম্বর, ২০১৪ তারিখ পর্যন্ত শ্রীলঙ্কা সফর করে। সফরকারী দলটি শ্রীলঙ্কা ক্রিকেট দলের বিপক্ষে সাতটি একদিনের আন্তর্জাতিকে প্রতিদ্বন্দ্বিতা করে। এটিই প্রথম শ্রীলঙ্কা দলের সাত-খেলার ওডিআই সিরিজ। স্বাগতিক শ্রীলঙ্কা ক্রিকেট দল ৫-২ ব্যবধানে সিরিজ জয় করে।
মাহেলা জয়াবর্ধনে নিজ দেশে শেষ আন্তর্জাতিক ক্রিকেটে অংশগ্রহণ করেন। অন্যদিকে, কুমার সাঙ্গাকারা স্বদেশে সর্বশেষ একদিনের আন্তর্জাতিকে অংশ নেন। তিনি ২০১৫ সালের ক্রিকেট বিশ্বকাপের পর অবসর গ্রহণ করবেন।
তারাকান্দা উপজেলা
তারাকান্দা উপজেলা বাংলাদেশের ময়মনসিংহ জেলার অন্তর্গত একটি উপজেলা।
উপজেলাটি ২০১২ সালে প্রতিষ্ঠিত হয়। এর আগে এটি ফুলপুর উপজেলার অধীন একটি থানা ছিল যা ১৯ মে, ১৯৯৯ ইং তারিখে প্রতিষ্ঠিত হয়। উত্তর ময়মনসিংহে মরা খড়িয়া নদীর তীরে ময়মনসিংহ-ফুলপুর পাকা রাস্তার পাশে তারাকান্দা উপজেলা সদরের অবস্থান। তারাকান্দা উপজেলার আয়তন ৫৮৯ বর্গ কিলোমিটার। বর্তমানে এ উপজেলা ১০ টি ইউনিয়ন নিয়ে গঠিত।
তারাকান্দা উপজেলার ভৌগোলিক অবস্থান উত্তর অক্ষাংশের ২৪°৯৫ এবং ৯০°৩৫' পূর্ব। রাংসা নদীর তীরে এ উপজেলা অবস্থিত। এ উপজেলার উত্তরে ফুলপুর, হালুয়াঘাট ও ধোবাউরা উপজেলা, দক্ষিণাংশে ময়মনসিংহ জেলা সদর, পশ্চিমে নকলা উপজেলা (শেরপুর জেলা) এবং পূর্বে গৌরিপুর উপজেলা অবস্থিত। এই উপজেলার উল্লেখযোগ্য খাল হচ্ছে- কংশ খাল।
তারাকান্দা উপজেলা ১০টি ইউনিয়ন নিয়ে গঠিত। ইউনিয়নগুলো হল -
উপজেলায় ১১টি কলেজ, ৭৩টি মাধ্যমিক বিদ্যালয়, ১১৩টি সরকারি প্রাথমিক বিদ্যালয় রয়েছে।
উল্লেখযোগ্য শিক্ষাপ্রতিষ্ঠান সমূহ-মাসিক কালের আলো, মাসিক নবদিগন্ত, পাক্ষিক তারাকান্দা।
লিখন
লিখন() হলো যোগাযোগের একটা মাধ্যম যা চিহ্ন বা প্রতীকের সাহায্যে ভাষার প্রতিনিধিত্ব করে। প্রায় সব ভাষায় কথ্যভাষা বা বক্তব্যের পরিপূরক হিসেবে লিখন প্রচলিত হলেও লিখন মুলত ভাষা নয় ভাষিক প্রযুক্তি। লিখন, ভাষিক সংঘটনের অন্যান্য উপাদান যেমন অভিধান , ব্যাকরণ ও শব্দার্থবিদ্যা ছাড়াও একটি নিদির্ষ্ট ভাষার চিহ্ন বা প্রতীকের সাহায্যে প্রনীত আনুষ্ঠানিক বর্ণমালার উপরও নির্ভর করে থাকে।
লিখনের ফলাফলকে পাঠ্য বা টেক্সট এবং যিনি লিখনের প্রাপক বা যিনি লিখাটি পাঠ করেন তাকে পাঠক বলা হয়। বিভিন্ন প্রকাশনা, গল্প, চিঠিপত্র এবং দিনলিপি লেখার প্রণোদনা হিসেবে অন্তর্ভুক্ত এছাড়াও লিখন গণমাধ্যম এবং আইনি ব্যবস্থা গঠনের মাধ্যমে ইতিহাস ও জ্ঞান প্রচারে সহায়ক ভূমিকা পালন করছে ।
মানব সভ্যতার উষালগ্নে লিখনের উন্নয়ন ঘটে প্রধানত রাষ্ট্রশাসনসংক্রান্ত জরুরি কার্যাবলি যেমন তথ্যের আদান-প্রদান , আর্থিক হিসাব-নিকাশ নির্বাহ , আইন-কানুন প্রণয়ন এবং ইতিহাস সংরক্ষণের প্রয়োজনে । আনুমানিক খ্রিষ্টপূর্ব চার'শ বছর আগে মেসোপটেমিয়ায় বানিজ্যিক ও প্রশাসনিক জটিলতা মানুষের স্মৃতিশক্তি ছাড়িয়ে যাওয়ার উপক্রম হলে লিখনের স্থায়ী সংরক্ষণ ও পুনর্বার উপস্থাপণ ক্ষমতার দরুন লিখন প্রক্রিয়ার প্রতি নির্ভরশীলতা দ্রুত বেড়ে যায়।প্রাচীন মিশর ও মেসোআমেরিকায় রাজনৈতিকভাবে অপরিহার্য ঘটনা, ঐতিহাসিক ও পরিবেশগত উল্লেখযোগ্য ঘটনার কালানুক্রমিক বর্ণনার প্রয়োজনে লিখনের বিকাশ ঘটে।
এসপার মামি
এসপার মামি হল একটি মাঙ্গা ম্যাজিকাল গার্ল সিরিজ। যেটি লিখেছেন ফুজিকো এফ. ফুজিও। এসপার মামি সিরিজটি ১৯৮৮ সালের আনিমে চলচ্চিত্রের পরে এটি আনিমে সিরিজে পরিণত হয়।
কিয়োটো প্রোটোকল
কিয়োটো প্রোটোকল একটি বহুরাষ্ট্রীয় আন্তর্জাতিক চুক্তি যা এই চুক্তিতে স্বাক্ষরকারী রাষ্ট্রগুলিকে গ্রীনহাউজ গ্যাস নির্গমন হ্রাসের জন্য দায়বদ্ধ করে। ১৯৯৭ খ্রিষ্টাব্দের ১১ই ডিসেম্বর জাপানের কিয়োটো শহরে এই চুক্তি প্রথম গৃহীত হয় এবং ২০০৫ খ্রিষ্টাব্দের ১৬ই ফেব্রুয়ারি প্রথম কার্যকরী হয়। বর্তমানে এই চুক্তি দ্বারা ১৯২টি দেশ দায়বদ্ধ রয়েছে। এই চুক্তির মাধ্যমে জলবায়ু পরিবর্তনের ওপর ক্ষতিকর প্রভাব না ফেলতে পারার মতো বায়ুমন্ডলে গ্রীনহাউস গ্যাসের পরিমাণ কমিয়ে আনার দ্য ইউনাইটেড নেশনস ফ্রেমওয়ার্ক কনভেনশন অন ক্লাইমেট চেঞ্জ সভায় গৃহীত লক্ষ্যমাত্রাগুলিকে পূরণ করার কথা বলা হয়েছে। ঐতিহাসিকভাবে উন্নত দেশগুলি বায়ুমন্ডলে গ্রীনহাউস গ্যাসের বর্তমান পরিমাণের জন্য দায়ী বলেও চিহ্নিত করে এই চুক্তি এই দেশগুলিকে নিঃসরণের পরিমাণ কমিয়ে আনার জন্য দায়বদ্ধ করে। এর ফলে ২০০৮ থেকে ২০১২ খ্রিষ্টাব্দের মধ্যে প্রথম দায়বদ্ধতা সময়কালে ৩৭টি শিল্পোন্নত দেশের নিঃসরণের পরিমাণ বেঁধে দেওয়া হয়। ২০১২ খ্রিষ্টাব্দে এই চুক্তিকে পরিবর্ধিত করে পেশ করা হয়, যা দোহা সংশোধনী নামে পরিচিত। এই সংশোধনী অনুসারে শুধুমাত্র ২০২০ খ্রিষ্টাব্দ পর্যন্ত ইউরোপীয় দেশগুলিকে নিঃসরণের পরিমাণ কমিয়ে আনার প্রস্তাব দেওয়া হয়। দূষণ সৃষ্টিকারীর রাষ্ট্রগুলিকে ক্ষতিপূরণ দিতে বাধ্য করার জন্য কিয়োটো পরবর্তী একটি আইনি কাঠামো তৈরির চেষ্টা চলছে, যা ২০১৫ খ্রিষ্টাব্দের ডিসেম্বর মাসে প্যারিস শহরে পেশ করা হবে। চীন, ভারত ও মার্কিন যুক্তরাষ্ট্র এই ধরণের কোন আইনি দায়বদ্ধতার জন্য স্বাক্ষর না করার চেষ্টা চালিয়ে যাচ্ছে।
জিনাত আমান
জিনাত আমান (জন্ম: ১৯ নভেম্বর, ১৯৫১) বোম্বেতে জন্মগ্রহণকারী ভারতের বিশিষ্ট পেশাদার সুপারমডেল ও জনপ্রিয় অভিনেত্রী। ১৯৭০ ও ৮০-এর দশকে বলিউডের হিন্দি চলচ্চিত্রে অভিনয় করেছেন। ১৯৭০ সালে মিস ইন্ডিয়া সুন্দরী প্রতিযোগিতায় দ্বিতীয় রানার আপ হয়েছিলেন। এক্ই বছরে মিস এশিয়া প্যাসিফিকে অংশ নিয়ে শিরোপা জয় করেন। এরফলে দক্ষিণ এশিয়ার প্রথম নারী হিসেবে এ শিরোপা জয় করেছেন। বলিউডে পারভীন ববি'র সাথে পশ্চিমা ঢংয়ে নিজস্ব ভাবমূর্তি গড়ে তোলেন ও সমগ্র কর্মজীবনে যৌনতার প্রতীকে পরিণত হন।
১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তাঁর বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তাঁর মা পুণরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তাঁর মা হেইঞ্জের চলচ্চিত্রবিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তাঁর চাচাতো ভাই ও মুরাদ সম্পর্কে তাঁর নাতি হয়।
মুম্বইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকুরী নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।
লস অ্যাঞ্জেলেসে অধ্যয়নকালীন মিস এশিয়া প্যাজিয়েন্ট জয় করেন ও মডেলিংয়ে সাফল্য লাভ করার প্রেক্ষিতে ১৯৭১ সালে ও. পি. রালহানের হালচাল চলচ্চিত্রে ছোট্ট ভূমিকায় অংশগ্রহণ করেন। হাঙ্গামা চলচ্চিত্রে দ্বিতীয় সারির ভূমিকায় নামেন যাতে কিশোর কুমার কণ্ঠ দিয়েছিলেন। দু’টি চলচ্চিত্রই ব্যবসা করতে ব্যর্থ হয়। ফলে তিনি ভারত ছেড়ে মায়ের সাথে জার্মানি চলে যান।
সাইমন ক্যাটিচ
সাইমন ম্যাথু ক্যাটিচ (জন্ম: ২১ আগস্ট, ১৯৭৫) ওয়েস্টার্ন অস্ট্রেলিয়ার মিডল সোয়ানে জন্মগ্রহণকারী অস্ট্রেলীয় ক্রিকেটার। অস্ট্রেলিয়া ক্রিকেট দলের সদস্য থাকাকালীন তিনি মূলতঃ বামহাতে ব্যাটিং উদ্বোধনে নামতেন। মাঝে-মধ্যে বামহাতে চায়নাম্যান বোলিং করতেন। ঘরোয়া ক্রিকেটে নিজ রাজ্যদল ওয়েস্টার্ন অস্ট্রেলিয়া, নিউ সাউথ ওয়েলস ব্লুজ ও কাউন্টি ক্রিকেটে ডার্বিশায়ার, ল্যাঙ্কাশায়ারের পক্ষে খেলেছেন সাইমন ক্যাটিচ। এছাড়াও ইন্ডিয়ান প্রিমিয়ার লীগে কিংস ইলাভেন পাঞ্জাবের প্রতিনিধিত্ব করেছেন।
১৯৯৬ সালে এআইএস অস্ট্রেলিয়ান ক্রিকেট একাডেমি বৃত্তি পান। ১৯৯৬-৯৭ মৌসুমে ওয়েস্টার্ন অস্ট্রেলিয়া দলের পক্ষে তার অভিষেক ঘটে। পরের মৌসুমেই ওয়েস্টার্ন অস্ট্রেলিয়া দল শেফিল্ড শিল্ডের শিরোপা জয় করে যাতে প্রধান ভূমিকা রাখেন ক্যাটিচ। এ মৌসুমে ১,০৩৯ রান সংগ্রাহক ছিলেন তিনি। ২০০০-০১ ঘরোয়া মৌসুমে ১,২৮২ রান সংগ্রহ করেন।
পরবর্তীতে আবাসস্থল পরিবর্তনের প্রেক্ষিতে নিউ সাউথ ওয়েলসে বসবাস করতে থাকেন। সেখানকার ঘরোয়া ক্রিকেটে নিউ সাউথ ওয়েলস ব্লুজ দলের অধিনায়কত্বের দায়িত্ব পালনসহ ডার্বিশায়ার ক্লাবের অধিনায়ক ছিলেন যা ২০০৭ মৌসুম পর্যন্ত চলমান ছিল। ২০০৭-০৮ ঘরোয়া মৌসুমে ক্যাটিচের সেরা সময় কাটে। ১,৫০৬ রান করে মাইকেল বেভানের পুরা কাপ/শেফিল্ড শিল্ডের সর্বাধিক রানের রেকর্ড ভেঙ্গে ফেলেন। তার এ নৈপুণ্যে নিউ সাউথ ওয়েলস দল ৪৫তম শিরোপা লাভ করে।
২০০১ থেকে ২০১১ সালের মধ্যে ৫৬ টেস্ট খেলেছেন। শ্রীলঙ্কা ও জিম্বাবুয়ে সফরে জাতীয় দলের সদস্য মনোনীত হলেও বসন্ত রোগে আক্রান্ত হওয়ায় এ সুযোগ নষ্ট হয়। ২০০১ সালে ইংল্যান্ডে অ্যাশেজ সফরে তার টেস্ট অভিষেক ঘটে। কিন্তু অভিষেক টেস্টে তিনি কেবলমাত্র ১৫ ও অপরাজিত শূন্য রান করেছিলেন। দ্বিতীয় খেলায় প্রথমবারের মতো বোল্ড হন ও সিডনিতে জিম্বাবুয়ের বিপক্ষে দ্বিতীয় ইনিংসে ৬/৬৫ লাভ করেন। ২০০৪ সালে স্টিভ ওয়াহ’র অবসরের পর অস্ট্রেলিয়া দলে নিজের অবস্থান পাকাপোক্ত করেন। জানুয়ারি, ২০০৪ সালে তিনি তার সেরা টেস্ট ব্যাটিং প্রদর্শন করেন। সিডনিতে ভারতের বিপক্ষে ১২৫ ও অপরাজিত ৭৭ রানের কল্যাণে দলকে রক্ষা করেন। এ সময় অস্ট্রেলিয়া দল টেস্ট, সিরিজ ও দীর্ঘতম সময়ের জন্য টেস্টে অপরাজিত থাকার রেকর্ড গড়ে। তারপরও পরের টেস্টেই অ্যান্ড্রু সাইমন্ডস তার স্থলাভিষিক্ত হন। শ্রীলঙ্কায় প্রথম দুই টেস্টের পর বাদ পড়লে ক্যাটিচ দলে অন্তর্ভুক্ত হন। তৃতীয় টেস্টে ৮৬ করেন। নিজ স্থান ধরে রেখে অক্টোবর, ২০০৪ সালে ভারতে টেস্ট সিরিজ খেলেন।
১২ জুন, ২০১২ তারিখে অস্ট্রেলিয়ায় অনুষ্ঠিত প্রথম-শ্রেণীর ক্রিকেট থেকে অবসরের ঘোষণা দেন ক্যাটিচ। তারপরও তিনি ২০১৩ সালে ওয়েস্টার্ন অস্ট্রেলিয়ার পক্ষে খেলেছেন।
বেলায়েত এনায়েত খান
বেলায়েত এনায়েত খান (), (), (১৯১৬-২০০৪) ইংল্যান্ডের লন্ডন শহরে জন্ম গ্রহণ করেন জুন ১৯, ১৯১৬ সালে। তিনি একজন ছুফিতাত্ত্বিক সাধক ও চিস্তিয়া তরীকার মুর্শিদ/পীর ছিলেন। তিন তার পিতা এনায়েত খান হতে তরীকার দীক্ষা লাভ করেন। এনায়েত খান পশ্চিমা আধুনিকতার সংমিশ্রনে প্রচ্যের প্রতিনিধি রুপে পশ্চিমা বিশ্বে চিস্তিয়া তরীকার গোড়া পত্তনকারী, তার দর্শনানুযায়ী সকল ধর্মই এক একটি আলোক রশ্মি যা একটি মাত্র সৌরকেন্দ্র হতে বিচ্ছুরিত।
১৯৭৫ সালে বেলায়েত এনায়েত খান প্রতিষ্ঠা করেন দ্যা এডোবি অব ম্যাসেজ, যা মূলত ছুফি অর্ডার ইন্টারন্যাশনাল () নামের তরীকার অনুসারীগণের জন্য যথাক্রমে পরিসেবা কেন্দ্র, সম্মেলন ও গবেষণা কেন্দ্র এবং আধ্যাত্মিক জ্ঞান চর্চার কেন্দ্র হিসাবে পরিচালিত হচ্ছে।
তিনি জুন ১৭, ২০০৪ সালে লন্ডনে মৃত্যু বরণ করেন।